钦定古今图书集成/理学汇编/经籍典/第065卷 > 《易外别传》一卷
## 钦定古今图书集成/理学汇编/经籍典/第065卷 > 《易外别传》一卷

### 按琰自序易外别传者先天图环中之秘汉儒魏伯阳参同契之学也人生天地间首干腹坤呼日吸月与天地同一阴阳易以道阴阳故伯阳借易以明其

说，大要不出先天一图，是虽《易》道之绪馀，然亦养生
之切务，盖不可不知也。图之妙在乎终坤始复，循环
无穷，其至妙则又在乎《坤》复之交，一动一静之间。愚
尝学此矣，遍阅《云笈》，略晓其一二，忽遇隐者，授以读
《易》之法，乃尽得环中之秘。反而求之吾身，则康节卲
子所谓“太极”，所谓“天根月窟”，所谓三十六宫，靡不备
“焉，是谓身中之易。今为图如左，附以先儒之说，明白
无隐，一览即见，识者当自知之。”　按后序《易外别传》
一卷，为之图，为之说，披阐先天图、环中之极元，证以
《参同契》《阴符》诸经书，参以伊川、横渠诸儒之至论，所
以发朱子之所未发，以推广卲子言外之意。愚虽不
暇专志从事于此，而丹之妙用非苟知“之，盖尝试之
者也。故敢直指方士之所靳，以破学者之惑。尝慨夫
世所传丹家之书，廋词隐语，使览者无罅隙可入，往
往目炫心痒，掩卷长叹。如蔡季通、袁机仲尝与朱子
共订正《参同契》”矣，虽能考其字义，然不得其的传，未
免臆度而已。愚今已得所传，又何忍缄嘿以自私？乃
述是书，附于《周易集说》之后，名曰《易外别传》。盖谓丹
家之说虽出于《易》，不过依仿而托之者，初非《易》之本
义也。丹家之大纲要领，愚于是书言之悉矣。丹书之
口诀细微，则具载于《参同契发挥》三篇，兹不赘云。

### 按琰子仲温跋易外别传一卷先君子之所著而附于周易集说之后者也先君子尝遇隐者以先天图指示邵子环中之极元故是书所著发明邵子之学

为多。

### 纥石烈希元周易集传二十卷

### 按袁桷序观象画卦庖牺之本旨也因言意而广象焉三圣人之本旨也王弼后出附小象以言理先儒莫能病若系辞说卦等篇弼莫能措辞审是则弼几

“一偏矣。《十翼》之作，有彖焉，有象焉。专于理而作《彖》《象
传》焉者，夫子之志也。然则文王、周公之《彖》《象》，其悉皆
理与？”曰：“非也。卦本于象，八卦首之定名以为象，则《井》
《鼎》《小过》是也。言意以为象，伏羲言而人不能知之，文
王、周公始申言之。文王之言见于《彖》，周公之言见于
爻，是则不俟予言也。《易》有圣人之道，四《彖》《象传》，果唯
言意焉，则变占何取？”曰：“有变焉，有占焉。伏羲画不变
于九六，则变见之。占则文王，于《彖》附言之象未始分，
文王始离之。变之疾者莫先于蛊，忧世之深也。若分
象，则《师》《晋》《小畜》之类是也。爻变于占，因《筮》以见者也。
其即见者，《渐》《小畜》《讼》之类是也。《彖》爻合四者而言之，
夫子不一言之何与？”曰：“伤哉夫子之志也！事莫尚乎
辞，辞非理不能以定人事，吉凶繇妄而咎以兴，先之
以变占。是《易》殆卜筮之书矣。器由动成，动斯静矣，取
静劝动，将于是乎？则斯其为象也大矣。夫子于《说卦》
焉，始汇之，汇以穷其变。占则变占者，筮之始也。故其
首章先于《蓍》，二章次于卦。先天之说，七言之，惧溺于
占也。后天之说，一言”之，人事之本也，而终之以象焉。
维昔康节邵先生作《方圆环中图》，合于天人，皆本《说
卦》，充类以至，知夫聪明特达之士，不在于谆告也。若
《系辞传》设卦之方，穷神之变，其详于爻者，毫厘不能
以易。积爻以成，变易以动，肇于方寸，散于六合，幽渺
广大，取而莫穷，应而若遗，因卦以测，善算喻者，不能
穷也。举世舍是，矛盾互持，虽百世莫能以解。吾故曰“非《系辞传》不能以知《易》之说也。”卲！子之说，非仆之说
也。桷不佞读《易》二十年，岁月逾迈，所见益惧。纥石烈
君希元，笃志嗜古，于《易》精思，以求搜摭疑义，私尝歉
然，莫能以对，卒能先余以成书，不凿以求通，不拘以
强附，会其粹精足以垂世，故以予昔之所告，冠于篇
首，俾知夫同焉以异者，将以革夫株守偏弊之失。则
余之所著，其果有同乎？其果无同乎？

### 黄氏〈失名〉春台易图〈阙〉卷

### 按黄渊序理者太虚之实义数者太虚之定分未形之初因理而有数因数而有象既形之后因象而推数因数以推理论理遗数乌乎可此朱文公启蒙所

以作也。文公《易》得于康节邵先生为多，春台黄君之
图，又《启蒙》之义疏，辨析精密，神智尽在是矣。譬如枝
头树底，一一见花活处，不止檐头看卖桃杏，岂心猛
气粗者所能了了？然窃有疑，戴九履一之象圆，五行
生成之象方，安知卲不以九为图，十为书乎？图书自
图书，大衍自大衍，以图书而合大衍，拘矣。天地定位，
此八卦立图；“帝出乎震”，此八卦舒图。或以前为羲，后
为文，失之卲？“《观物吟》干遇巽时，地逢雷处，天根月窟，
来往多春”，此解先天圆图。《大易》吟否、泰咸、损、恒、益、既、
未济，四象相反，成六十四，此解先天方图，不止干一
坤八也。“数往者顺”，谓天地山泽、风雷水火，此已往之
象。知来者逆，谓曰雷、曰日、曰兑，而干以君之；曰“风”、曰
“雨”，曰《艮》，而《坤》以藏之。此方来之事，以左为顺，以右为
逆。然乎？不也。四十九者，蓍之体数用四十九者，以其
园而神也。或以五行言之，何哉？岁月易迈，义理无尽，
长江浩溔，欲愬从之，邈不可即。何时一樽与吾春台
细论，此事为快。敬书右方，以答来辱。大德丁未清明，
莆四如老人黄某七《十七笔》也。

### 王天铎易学集说

### 按天铎子恽序先君思渊子昔掾民部时尚书张公正伦日引一叟连榻坐与之问辨甚款察之盖讲易经旨也每参署己辄抱牍旁侍张公曰汝亦乐闻斯

乎？曰：“唯。”自是日熟所闻，遂潜玩焉，造次颠沛，乐之而
不释也。北渡后，遇玉华王先生，复得窥其门墙而覃
思焉。既而有问答理乱之说，玉华子䜣然曰：“推是而
进，何忧乎不造夫窔奥也。然专静之功，不可以不至，
藏往知来，实本于此，吾子其志之。”既而家居，屏远人
事，取历代诸儒所传，探微赜妙，日一卦为业。真积既
久，静见之心遂大而肆曰：“吾老矣！非述无以见于后，
示子孙以大受也。”乃组节群言，使如出一手，辞约而
意贯，诸家之善，盖无馀蕴矣。呜呼！《易》之为书，三圣人
忧世而作也。其道有四，互为之用，然身外无可论之
道，道外无可谈之理，天理人事，不出乎日用行己之
间而已。是书之集，四者具列，要以近人情为本，使学
者切身以求，用《易》知而不杂，其于《易》道，庶彬彬有炜
矣。不肖今亦向髦先世庭训，坠失无绪，大惧夫不学
而衰也，乃沉潜是编，冠修述之意于篇首，乃题曰《王
氏易学集说》，使后之来者知先君学道立世，其博文
约礼有如此者。小子恽复续所得以缀于后，盖先君
所未见也。庶几五十家之说。左右逢原矣。

### 胡祇遹易直解〈阙〉卷

### 按王恽序紫山胡公年未强仕应奉翰林洁居官舍者几十载致力读书究明义理期于远大取易卦辞遍书屋壁时不肖忝在言列过而见焉询其故曰吾

“朝夕洗心，将范模四圣人，庶几言行适宜，而寡尤悔
焉。”非特说夫言奇而法也，识者以通材有用许之。尔。
后郎地官，佐省幕，总尹大郡，提宪外台，平生蕴籍，见
诸施设，其至公至大之论，卓异特达之举，固不可枚
数。要之，伸吾志，行吾道，不阿合取容于时，不俯仰勉
从于众，可行即行，不可即止。又其晚节，脱屣轩冕，笑
傲林泉，进退两间，知命随时。从容中道，盖棺论定，皆
曰：“紫山旷达，英迈士也。”稽验畴昔，谂其得于《易》者为
多，初不知其有所著述。公殁之三载，嗣子伯驰携所
著《易解》恳题其端。公与仆自弱冠定交，气义契合，互
为知己。今虽衰懒，抚其遗书，忍无一言发越潜辉。夫
《易》，圣人忧世书也。纯粹精深，通贯三才，理包万汇，其
用必须见于开物成务之实。然通其变必当达其辞，
欲见诸用者，不于先觉躬行实践之实迹而取法焉，
未见能造其窔奥也。昔宋名儒刘斯立作《学易堂记》，
但序日用常行事，而曰：“余学《易》矣。”论者以为得体。况
紫山践履工夫，形诸事业，复推己所得，纂而成书，启
迪后人，可谓得圣贤忠恕之道矣。学者复能考公平
昔操履，得其端倪，以之寻绎隐赜奥妙之旨，则思过
半矣。

### 黄定子易说〈阙〉卷

### 按吴澂序易之道广大悉备学者各以其所见为说然亦各有义焉盖易之道无所不包故也以理言易者王辅嗣胡翼之王介甫至程子而极以象言易者

虞仲翔朱子发近世有丁有范，博极诸家，兼总众说，
搜括无遗矣，然或失之凿，或失之泛，俱未得为至当也。夫《易》之取象，或以三画正体，或以三画互体，或四
画为一体，或五画为一体，或以六画全体，或以六画
复体。卦变则刚柔相易，一往一来者也。爻变则一画
变与五画变而一画不变者也。惟旁通飞伏之说不
可取尔。友人黄定子季安之用功于《易》也有年，专以
一画变、一画不变者起义，盖与《春秋左氏传》沙随程
氏说及朱子《启蒙》三十二图皆有合也，而浅识或莫
晓其所以然。予嘉其用意之勤，取义之密，故书篇首
以晓观者，俾知其说之未可轻视也，非特喜其同己
而已。

### 陈禧周易略例补释一卷

### 按吴澂序伊川程子易传未成之时每令学者观三家易一曰王辅嗣二曰胡翼之三曰王介甫盖汉儒好以术数谈易以义理注易自辅嗣始唐初诸儒作

疏义，悉废诸家之注，而独取辅嗣者以此也。辅嗣解
《经》之外，著《略例》二篇。其上篇析论《彖》《爻卦象位》各一
章，其下篇先之以五凡，终之以十一卦，略总一经之
大概云耳。唐邢璹有《略例注》，今潮阳陈禧为之补释，
多所发明，王氏之忠臣，邢氏之益友也。禧年甚少而
笃志于经世，武功而从事于文，诸侯之子而齿于庶
“士以共学”，是其天质之异于人者也。

### 杨〈阙〉龙易说纲要〈阙〉卷

### 按吴澂序清江杨明夫与予同岁生自少工进士学国朝既复贡举时年六十馀矣欣欣然就举至八十犹未已其笃好盖如此观所编易说纲要程朱为之

本，而他诸说附焉，将以淑其子孙，年老而志不衰，可
尚也。夫有能因其所说，择其相近者，玩绎而践行之，
则可以立身，可以应世；及其久也，得《易》之用而深于
《易》，虽〈阙三字〉不难也。然则是编也，岂特为杨氏子孙。〈阙二
字〉而已哉。明夫名，〈阙〉“《龙》今年七十九”，视强壮无以异。

### 侯克中大易通义〈阙〉卷

### 按袁桷序郡侯郭文卿示大易通义一帙曰此真定侯先生所述也先生幼丧明聆群儿诵书不终日能悉记其所授稍长习词章自谓不学可造诣既而悔

曰：“吾明于心，刊华食实，莫首于理。理以载道，原易以
求，则为得之。”于是精意读《易》，旁通曲会，参以己见，而
名之曰《通义》。读其书，浩乎其详也，简乎其著也。因理
以察象，若遗焉而不敢废也。桷！学《易》盖亦有年矣。原
夫八卦既列，象斯立焉。故卦有理者焉，有象者焉。理
有以言为象，象有以理为用，理与象不得而偏也。圣
“人惧其言之杂也，诸卦之彖专言夫理，而取身取物
悉见于《爻辞》矣。又惧《说卦》之理彖不足以尽也，复系
之以《上、下传》，而其象位之明著悉见于《说卦》，至矣，尽
矣。后之儒先言理者过于浮，略象广喻而泥象者，微
言只字咸取以为象，角立交病”，三圣之旨泯然莫知
所归。自朱文公发变象之说，学者始知所宗。君思深
而识幽，据《会提要》，盖将为程子之忠臣，仿文公以入
夫邵子之室，非潜心尊闻者不能也。今年逾九十，康
色未艾。先生名克中，字正卿。郭侯俾叙其书，将入于
梓，不让而为之序焉。